DA Den Europæiske Unions Tidende C 37/13

Medlemsstaternes oplysninger om statsstøtte, der ydes i henhold til Kommissionens forordning (EF) nr. 1857/2006 om anvendelse af traktatens artikel 87 og 88 på statsstøtte til små og mellemstore virksomheder, der beskæftiger sig med produktion af landbrugsprodukter, og om ændring af forordning (EF) nr. 70/2001

2011/C 37/08

Støtte nr.: XA 69/10

Medlemsstat: Spanien

Region: Comunidad Autónoma de Canarias

Støtteordningens betegnelse eller navnet på den virksomhed, der modtager individuel støtte: Ayudas urgentes y de carácter excepcional para reparar los daños producidos por las lluvias en el Archipiélago los días 31 de enero y 1 y 2 de febrero de 2010, previstas en el artículo 6, del Decreto no 12/2010, a excepción de las relativas a la reparación de daños en infraestructuras de industrialización y comercialización de productos agrícolas de las entidades comercializadoras (apartado 4 del artículo 6) que se acogen al Reglamento (CE) no 1998/2006, «de mínimis» (støtte til at reparere skaderne som følge af regn i 2010).

Retsgrundlag: Artículo 6 del Decreto Territorial no 12/2010, de 4 de febrero, de ayudas y medidas urgentes y de carácter excepcional para reparar los daños producidos por las lluvias en el Archipiélago los días 31 de enero y 1 y 2 de febrero de 2010 (B.O.C. no 26 de 9 de febrero de 2010), a excepción de las destinadas a la reparación de daños en infraestructuras de industrialización y comercialización de productos agrícolas de las entidades comercializadoras que se acogen como ya se ha señalado al Reglamento (CE) no 1998/2006, «de mínimis».

Forventede årlige udgifter til ordningen eller det samlede individuelle støttebeløb: 400 000 EUR

Maksimal støtteintensitet: I overensstemmelse med artikel 6 i førnævnte dekret nr. 12/2010 af 4. februar 2010 kan støttebeløbet udgøre op til 90 % af tabet. I overensstemmelse med dekretets artikel 6, stk. 6, litra d), skal tabet gøres op på baggrund af en rapport over skadernes omfang, som udformes af det relevante organ fra De Kanariske Øers fællesrepræsentation. Støtten må dog ikke overstige forskellen mellem tabet og støtte fra andre forenelige støtteordninger eller skadeserstatninger, der udbetales til samme formål af andre administrationer, nationale eller internationale offentlige organer eller enheder finansieret af offentlige eller private midler, eller af et forsikringsselskab.

I tilfælde af støtte, der gives som kompensation for skader på produktionsmidler og infrastruktur i landbrugssektoren i medfør af dekret nr. 12/2010 af 4. februar 2010, artikel 6, stk. 4, beregnes skadernes værdi som en procentdel af de omkostninger, som Dirección General de Agricultura har godkendt på grundlag af de moduler, der er opstillet herfra.

Kompensationen nedsættes dog med 50 %, i de tilfælde, hvor landbrugerne ikke har tegnet en forsikring, som dækker mindst 50 % af deres gennemsnitlige årlige produktion i medfør af artikel 11, stk. 8, i Kommissionens forordning (EF) nr. 1857/2006 af 15. december 2006 om anvendelse af traktatens artikel 87 og 88 på statsstøtte til små og mellemstore virksomheder, der beskæftiger sig med produktion af landbrugsprodukter.

Støttesatsen kan også reduceres for samtlige ansøgere, hvis der — når det støttebeløb, der er til rådighed, er blevet fordelt — ikke er midler nok til alle.

Gennemførelsesdato: Fra den dato, hvor bestemmelserne i artikel 20 i Kommissionens forordning (EF) nr. 1857/2006 af 15. december 2006 efterkommes i overensstemmelse med den niende tillægsbestemmelse i dekret nr. 12/2010 af 4. februar 2010, der fastlægger en suspensiv betingelse for støtte, der ydes i henhold til dekretets artikel 6 med undtagelse af støtte, der ydes til udbedring af skader på markedsføringsorganisationers infrastruktur til produktion og markedsføring af landbrugsprodukter (dekret nr. 167/2009, artikel 6, stk. 5), der hører ind under Kommissionens forordning (EF) nr. 1998/2006 af 15. december 2006 om anvendelse af traktatens artikel 87 og 88 på de minimis-støtte.

Ordningens eller det individuelle støtteprojekts varighed: Indtil den 31. december 2010 eller indtil midlerne til finansiering af støtten er opbrugt (400 000 EUR).

Målet med støtten: Målet med støtten er fastlagt i dekret nr. 12/2010 i henhold til artikel 11 i Kommissionens forordning (EF) nr. 1857/2006:

Bruttostøtteintensiteten må ikke overstige 80 % eller i ugunstigt stillede områder eller i områder som omhandlet i artikel 36, litra a), nr. i), ii) og iii), i forordning (EF) nr. 1698/2005 og udpeget af medlemsstaterne i overensstemmelse med artikel 50 og 94 i nævnte forordning 90 % af den nedgang i indkomst ved salg af produktet, der skyldes de ugunstige vejrforhold. Nedgangen i indkomsten skal beregnes ved at fratrække:

Maksimumsbeløbet for det støtteberettigede tab i henhold til stk. 1 skal nedsættes med:

I overensstemmelse med artikel 6 i dekret nr. 12/2010 af 25. februar 2010 ydes der støtte til:

a) Tab på husdyrbrug forårsaget af skaderne i de områder, der anvendes til husdyrbrug, forudsat at de pågældende dyr er dækket af den kombinerede landbrugsforsikring.

b) Skader på landbrugsbedrifter og husdyrbrug, hvor forsikringens dækningsperiode ikke var startet på skadestidspunktet, forudsat at forsikringen var tegnet det foregående produktionsår.

c) Skader på landbrugsbedrifter og husdyrbrug, der på skadestidspunktet ikke var dækket af bedriftens forsikring eller af de kombinerede landbrugsforsikringer, som forsikringen omfattes af.

d) Skader på landbrugsbedrifter og husdyrbrug, som ikke var omfattet af den gældende kombinerede landbrugsforsikringsplan, medmindre den var omfattet af anden form for forsikring.

Erstatning for tab på husdyrbrug som følge af skader på de områder, der anvendes til husdyrbrug, beregnes på basis af de ekstraordinære udgifter til dyrefoder.

For at fastsætte erstatningsbeløbet for skader på landbrugsproduktion anslås de registrerede tab i forhold til produktionsårets forventede resultat. Med henblik herpå tages der så vidt muligt hensyn til betingelser og procedurer i landbrugsforsikringssystemet.

Støtten til skader på landbrugsbedrifter og husdyrbrug ydes til landbrugere, der har mistet mindst 30 % af produktionen.

Berørt(e) sektor(er):

— For dyreproduktion: geder, kaniner, fjerkræ og bier

— For planteproduktion: frugter, der dyrkes i tempererede og subtropiske områder (bananer, papaja, avocado …), vin, grøntsager (kartofler) og prydplanter.

Den støttetildelende myndigheds navn og adresse:

Consejería de Agricultura, Ganadería, Pesca y Alimentación (Dirección General de Agricultura) Avda. José Manuel Guimerá, 10 Edificio de Servicios Múltiples II, Planta 3a 38071 Santa Cruz de Tenerife ESPAÑA

Websted: http://www.gobcan.es/agricultura/otros/reglamento_CE_pynes.htm

Andre oplysninger: —

Støtte nr.: XA 150/10

Medlemsstat: Frankrig

Region: Departementet Ain

Støtteordningens betegnelse eller navnet på den virksomhed, der modtager individuel støtte: Appui technique à l’amélioration des performances des filières (Ain)

Retsgrundlag: Articles L 1511-2, L 3231-2 et 3232-1 du code général des collectivités territoriales; délibération du Conseil général de l’Ain

Forventede årlige udgifter til ordningen eller det samlede individuelle støttebeløb: 440 000 EUR

Maksimal støtteintensitet: 80 %

Støttesatsen afhænger af, hvilken type foranstaltninger der er tale om, og den vil være på:

50 % til udarbejdelse af retningslinjer for god praksis og teknisk bistand til mælkeproducenter

70 % til teknisk støtte til at fremme standardproduktionsudbyttet (artikel 15)

80 % til teknisk støtte til at fremme kvalitetsproduktionsudbyttet (artikel 14).

Gennemførelsesdato: Fra den dato, hvor Kommissionens Generaldirektorat for Landbrug og Udvikling af Landdistrikter har offentliggjort registreringsnummeret for fritagelsesanmodningen på sin hjemmeside.

Ordningens eller det individuelle støtteprojekts varighed: Indtil den 31. december 2013.

Målet med støtten: Foranstaltningen gennemføres i overensstemmelse med artikel 14 og 15 i forordning (EF) nr. 1857/2006 om støtte og bistand til landbrugssektoren.

Formålet med støtteforanstaltningen er at forbedre landbrugsproduktionen i departementet Ain ved at yde støtte til udarbejdelsen af retningslinjer for god praksis og teknisk bistand. Departementet støtter foranstaltninger til gavn for husdyrbrug ved f.eks. at yde landbrugerne bistand til udarbejdelse af ansøgninger om registrering af oprindelsesbetegnelser eller ved at fastsætte normer på departementsniveau.

Støtte til udarbejdelse af retningslinjer for god praksis

Her er tale om at tilskynde producenterne og yde dem teknisk støtte til at overholde den nationale praksis for husdyrhold. Der ydes støtte til at iværksætte oplysningsaktiviteter rettet mod husdyrproducenter og til at oprette en gruppe af sagkyndige med teknisk kendskab til mælkeproduktion eller kontrol af mælk og regionale og nationale arbejdsgrupper, som skal beskæftige sig med tilpasning til udviklingen med henblik på effektiv edb-behandling af kontrolresultater.

Teknisk støtte til forbedring af resultaterne: Her er tale om at yde støtte til forskellige former for initiativer, f.eks.:

Støtte til bedrifter, der deltager i produktionen af produkter med oprindelsesbetegnelser eller andre produkter, der produceres i overensstemmelse med en varespecifikation.

Støtte til udarbejdelse af tekniske referencerammer (og genetiske referencerammer med henblik på husdyropdræt) og indsamling af teknisk-økonomiske data inden for rammerne af uddannelsestiltag rettet mod producenter, således at de kan få gavn af den seneste tekniske udvikling inden for deres respektive sektorer (opdræt af kvæg, får, geder, fjerkræ, svin og heste samt gartneriproduktion og økologisk produktion osv.).

Støtte til udarbejdelse af referencerammer for ernæring med henblik på at udnytte foderpotentialet optimalt og reducere udslippet af nitrater i miljøet (bl.a. ved hjælp af pålidelige IR-analyser af urinstoffer). Resultaterne heraf skal danne grundlaget for teknisk rådgivning om en effektiv og afbalanceret ernæring, som støtter drøvtyggernes fordøjelse og resulterer i en optimal mælkeproduktion.

Målrettet støtte til husdyropdrættere med det formål 1) at udvikle en enkel opfølgningsmetode, som skal gøre det muligt at afkorte opdrætstiden for kvier til 2 år (jf. referencetabellen), 2) at bestemme indholdet af omega 3-fedtsyrer i mælken alt efter ernæringssammensætning ved hjælp af IR-analyser og at udvikle et referencesystem med henblik herpå samt 3) at opnå optimal forvaltning af græsarealer for at reducere produktionsomkostningerne i mælkeproduktionen (uddannelsestiltag i marken for at videregive praktiske erfaringer).

De nævnte tjenesteydelser er forbeholdt:

bedrifter, der kan betragtes som små eller mellemstore virksomheder som defineret i EU-lovgivningen, jf. bilag I til Kommissionens forordning (EF) nr. 800/2008 af 6. august 2008

bedrifter, der beskæftiger sig med primærproduktion af landbrugsprodukter

bedrifter, der ikke anses for kriseramte virksomheder ifølge Fællesskabets rammebestemmelser for statsstøtte til redning og omstrukturering af kriseramte virksomheder (EUT C 244 af 1.10.2004).

Berørt(e) sektor(er): Samtlige landbrugssektorer i departementet (landbrugsbedrifter, der svarer til definitionen på små og mellemstore virksomheder).

Den støttetildelende myndigheds navn og adresse:

Monsieur le Président du Conseil général de l’Ain Direction de l’aménagement du territoire et de l’économie 45 avenue Alsace-Lorraine 01000 Bourg en Bresse FRANCE

Websted: http://www.ain.fr

http://www.ain.fr/jcms/int_50667/formulaires

http://www.ain.fr/upload/docs/application/msword/2010-07/b_ain_bue_a.t._ameliorperf_b2.doc

Andre oplysninger: —

Støtte nr.: XA 210/10

Medlemsstat: Italien

Region: Hele landet

Støtteordningens betegnelse eller navnet på den virksomhed, der modtager individuel støtte: Concessione di un contributo per la partecipazione del giovane imprenditore agricolo (o di un proprio collaboratore) a forum per lo scambio di conoscenze tra imprese, a concorsi, mostre e fiere.

Retsgrundlag: Legge 15 dicembre 1998, n. 441, recante «Norme per la diffusione e la valorizzazione dell’imprenditoria in agricoltura».

Legge 27 dicembre 2006, n. 296 (legge finanziaria 2007), articolo. 1, comma 1068 e comma 1074.

Forventede årlige udgifter til ordningen eller det samlede individuelle støttebeløb: De samlede udgifter forventes at blive 400 000,00 EUR

Maksimal støtteintensitet: 100 % af de støtteberettigede udgifter

Gennemførelsesdato: Fra datoen for offentliggørelsen af ansøgningens registreringsnummer på Kommissionens Generaldirektorat for Landbrug og Udvikling af Landdistrikters websted.

Ordningens eller det individuelle støtteprojekts varighed: Støtten ydes indtil den 31. december 2013.

Målet med støtten: At tilskynde landbrugere og landbrugsmedhjælpere til at deltage i fora for videnudveksling mellem virksomheder, konkurrencer, udstillinger og messer som omhandlet i artikel 15, stk. 2, litra d), i Kommissionens forordning (EF) nr. 1857/2006 af 15. december 2006 om anvendelse af traktatens artikel 87 og 88 på statsstøtte til små og mellemstore virksomheder, der beskæftiger sig med produktion af landbrugsprodukter, og om ændring af forordning (EF) nr. 70/2001, offentliggjort i EUT L 358 af 16.12.2006, s. 3.

Berørt(e) sektor(er): Unge erhvervsdrivende inden for landbruget

Den støttetildelende myndigheds navn og adresse:

Ministero delle politiche agricole alimentari e forestali Dipartimento delle politiche competitive del mondo rurale e della qualità Direzione generale della competitività per lo sviluppo rurale Via XX Settembre 20 00187 Roma RM ITALIA

Websted: http://www.politicheagricole.gov.it/SviluppoRurale/GiovaniAgricoltura/default.htm

Andre oplysninger: —